Document ID: 32005R1127

KOMISIJOS REGLAMENTAS (EB) Nr. 1127/2005
2005 m. liepos 14 d.
nustatantis mažinimo koeficientą, numatytą Reglamentu (EB) Nr. 573/2003, taikytiną pagal kviečių tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2003 m. kovo 28 d. Komisijos reglamentą (EB) Nr. 573/2003, nustatantį Tarybos sprendimo 2003/18/EB taikymo ypatybes lengvatoms Bendrijos tarifinių kvotų forma kai kuriems grūdų produktams, kurių kilmės šalis yra Rumunija, ir iš dalies pakeičiantį Reglamentą (EB) Nr. 2809/2000 (2), ir ypač į jo 2 straipsnio 3 dalį,
kadangi:
(1)
Reglamentu (EB) Nr. 573/2003 buvo atidaryta 230 000 t kviečių tarifinė kvota 2005-2006 prekybos metams.
(2)
Kiekiai, prašyti 2005 m. liepos 11 d. pagal Reglamento (EB) Nr. 573/2003 2 straipsnio 1 dalį, viršija turimus kiekius. Todėl turi būti apibrėžtas išduotinų licencijų kiekis, nustatant mažinimo koeficientą, taikytiną prašomiems kiekiams,
PRIĖMĖ ŠĮ REGLAMENTĄ:
1 straipsnis
Kiekvienas pateiktas ir Komisijai 2005 m. liepos 11 d. perduotas importo licencijos prašymas „Rumunijos“ kviečių kvotai, remiantis Reglamento (EB) Nr. 573/2003 2 straipsnio 1 ir 2 dalimis, yra tenkintinas iki 9,98047 % prašomų kiekių.
2 straipsnis
Šis reglamentas įsigalioja 2005 m. liepos 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 14 d.

Labels: 3
17
18